

Hermes

Use-Case-Realization Specifikacija: Upravljanje pošiljkama

Verzija 1.0

Istorija revizija

|  |  |  |  |
| --- | --- | --- | --- |
| **Datum** | **Verzija** | **Opis** | **Autor** |
| 05.05.2025. | 1.0 | Prva verzija dokumenta | Dušan Marilović |

Sadržaj

[1. Uvod 4](#_Toc196297465)

[1.1 Svrha 4](#_Toc196297466)

[1.2 Područje 4](#_Toc196297467)

[1.3 Definicije, akronimi, skraćenice 4](#_Toc196297468)

[1.4 Pregled 4](#_Toc196297469)

[2. Tok događaja - Dizajn 4](#_Toc196297470)

[2.1 Registracija 4](#_Toc196297471)

[2.2 Prijava 4](#_Toc196297472)

[2.3 Odjava 4](#_Toc196297473)

[2.4 Promjena lozinke i uredjivanje profila 4](#_Toc196297474)

[2.5 Obnavljanje zaboravljene lozinke 5](#_Toc196297475)

[2.6 Upravljanje sesijama 5](#_Toc196297476)

[2.7 Evidentiranje prijava i Upravljanje korisničkim pravima 5](#_Toc196297477)

[3. Izvedeni zahtjevi 5](#_Toc196297478)

Use-Case-Realization Specifikacija: Upravljanje Pošiljkama

# Uvod

Realizacija slučajeva korištenja daje prikaz konkretne implementacije funkcionalnosti sistema. Upravljanje pošiljkama kao ključna funkcionalnost logističkog informacionog sistema obuhvata više povezanih aktivnosti koje zajedno omogućavaju efikasnu isporuku i praćenje pošiljki.

## Svrha

Svrha ove Use-Case-Realizacije je definisanje načina implementacije slučaja korištenja "Upravljanje pošiljkama", sa svim relevantnim aktivnostima i interakcijama korisnika i sistema.

## Područje

Ova specifikacija obuhvata sve funkcionalnosti vezane za upravljanje pošiljkama u okviru sistema Hermes, uključujući kreiranje, praćenje, uređivanje i arhiviranje pošiljki, kao i podršku za povrat, isporuku i bezbjednosne mehanizme pristupa.

## Definicije, akronimi, skraćenice

Definicije, akronimi i skraćenice su opisani u dokumentu Rječnik.

## Reference

[1] Rječnik

[2] Specifikacija softverskih zahtjeva

## Pregled

U nastavku su detaljno opisani svi tokovi događaja koji čine cjelokupan proces upravljanja pošiljkama, sa fokusom na implementacijske metode i međusobnu saradnju komponenti sistema.

# Tok događaja - Dizajn

## Kreiranje nove pošiljke

Proces započinje kada korisnik odabere opciju za unos nove pošiljke. Prikazuje se forma za unos osnovnih podataka (pošiljalac, primalac, sadržaj, težina, dimenzije, posebne instrukcije). Nakon validacije unosa, poziva se metoda createShipment() iz servisnog sloja koja upisuje podatke u bazu. Sistem generiše jedinstveni ID pošiljke koji se koristi za sve buduće operacije nad istom.

## Praćenje pošiljke

Korisnicima je dostupna opcija praćenja pošiljke unošenjem ili skeniranjem ID broja. Poziva se metoda trackShipment(id) koja dohvaća trenutni status pošiljke iz baze i vraća hronološki pregled kretanja pošiljke.

## Upravljanje statusima pošiljke

Zaposleni operater ima mogućnost izmjene statusa pošiljke putem metode updateShipmentStatus(id, status). Statusi uključuju: "U sistemu", "Na čekanju", "U transportu", "Dostavljeno", "Vraćeno". Promjene se evidentiraju sa vremenskom oznakom i korisnikom koji je izvršio promjenu.

## Uređivanje pošiljke

Korisnik može pristupiti detaljima pošiljke i vršiti izmjene putem metode editShipment(id, data) dokle god pošiljka nije označena kao "Dostavljena" ili "Vraćena". Sistem odbija zahtjev za izmjenu ako je status konačan.

## Otprema i dostava

Operater planira isporuku pomoću metode assignShipmentToCourier(shipmentId, courierId). Vozaču se prikazuje dnevna lista isporuka pozivom metode getDailyDeliveries(courierId). Kurir može potvrditi preuzimanje pošiljke (ručno ili skenerom) koristeći confirmPickup(), a isporuku pomoću confirmDelivery() koja može uključivati potpis korisnika, sliku ili QR kod.

## Povrat pošiljke

Ako pošiljka ne može biti isporučena, kurir označava status kao "Vraćeno" putem metode markAsReturned(). Obavezno se unosi razlog neisporuke. Dodatno, postoji opcija za zakazivanje ponovne isporuke putem rescheduleDelivery().

## Pretraga i filtriranje pošiljki

Korisnicima i operaterima omogućena je pretraga pošiljki na osnovu različitih parametara (ID, status, datum, korisnik itd.) pomoću metode searchShipments(filters). Rezultati se prikazuju u tabelarnom prikazu sa mogućnošću sortiranja i filtriranja.

## Arhiviranje i istorija

Po završetku dostave, pošiljka se automatski označava za arhiviranje. Putem getShipmentHistory(userId) korisnik ima uvid u sve svoje prethodne pošiljke, dok administratori imaju širi pristup istorijskim podacima.

## Notifikacije

Sistem automatski šalje notifikaciju korisniku putem email-a ili SMS-a nakon uspješne isporuke koristeći metodu sendDeliveryNotification().

## Sigurnost i dozvole

Pristup određenim funkcionalnostima je ograničen. Samo korisnici sa odgovarajućom ulogom (npr. operater ili administrator) mogu mijenjati statuse ili uređivati pošiljke. Kuriri putem getAssignedShipments(courierId) vide samo pošiljke koje su im dodijeljene.

# Izvedeni zahtjevi

* Pristup osjetljivim podacima mora biti zaštićen autentifikacijom i ulogama.
* Sve izmjene statusa i ažuriranja se moraju logovati sa vremenskim oznakama.
* Sistemske greške moraju biti obuhvaćene try-catch blokovima i logovane u log fajl.